CELEX: 62020TN0533
Language: lt
Date: 2020-08-24 00:00:00
Title: Byla T-533/20: 2020 m. rugpjūčio 24 d. pareikštas ieškinys byloje Green Power Technologies / Komisija ir Bendroji įmonė ECSEL

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/17
            
         
      2020 m. rugpjūčio 24 d. pareikštas ieškinys byloje Green Power Technologies / Komisija ir Bendroji įmonė ECSEL
      
      (Byla T-533/20)
      (2020/C 371/20)
      Proceso kalba: ispanų
      
         Šalys
      
      
         Ieškovė: Green Power Technologies, S.L. (Bollullos de la Mitación, Ispanija), atstovaujama advokatų A. León González ir A. Martínez Solís
      
         Atsakovės: Komisija ir Bendroji įmonė ECSEL
      
         Reikalavimai
      
      Ieškovė Bendrojo Teismo prašo:
      
                  —
               
               
                  Konstatuoti ir pripažinti, kad 2018 m. liepos 9 d. ataskaita, sprendimu patvirtinti tą ataskaitą 2020 m. birželio 12 d. elektroniniu laišku ir elgesiu šioje byloje Europos kovos su sukčiavimu tarnyba (OLAF) pažeidė Sąjungos teisės acquis, ir dėl tos priežasties panaikinti tą ataskaitą;
               
            
                  —
               
               
                  Konstatuoti ir pripažinti, kad GPTECH tinkamai įvykdė sutartinius įsipareigojimus pagal projektus POLLUX (100205), IoE (269374), MOTORBRAIN (270693) ir AGATE (325630) ir dėl tos priežasties pripažinti, kad išlaidos, kurias ECSEL ketina susigrąžinti išduodama debeto avizą 4440200016, atitinka reikalavimus;
               
            
                  —
               
               
                  Remiantis tuo, kas išdėstyta, pripažinti, kad ECSEL reikalavimas sugrąžinti 200 930,35 euro yra nepriimtinas ir nepagrįstas, ir, dėl tos priežasties, panaikinti ECSEL išduotą debeto avizą ir 2019 m. sausio 20 d. išankstinį pranešimą, kuriuo ji grindžiama;
               
            
                  —
               
               
                  Jeigu debeto aviza nebūtų panaikinta, konstatuoti Komisijos atsakomybę dėl neteisėto praturtėjimo;
               
            
                  —
               
               
                  Priteisti iš Komisijos ir ECSEL bylinėjimosi išlaidas arba, jei ieškovės reikalavimai nebūtų patenkinti, nepriteisti iš jos bylinėjimosi išlaidų atsižvelgiant į šios bylos sudėtingumą ir jos keliamas abejones dėl faktinių ir teisinių aplinkybių.
               
            
         Ieškinio pagrindai ir pagrindiniai argumentai
      
      Ieškinyje suformuluoti reikalavimai panaikinti ir SESV 272 straipsniu grindžiami reikalavimai. Kiek tai susiję su pastaraisiais reikalavimais, ieškovė Bendrojo Teismo prašo konstatuoti, kad nereikia nurodyti sugrąžinti reikalaujamas sumas ir žalą, nurodytas ECSEL išduotoje debeto avizoje.
      Ieškovė pateikia penkis pagrindus ieškiniui pagrįsti.
      
               
                  1.
               
               
                  Pirmasis pagrindas grindžiamas tuo, kad OLAF ir ECSEL pažeidė Europos Sąjungos pagrindines teises, nes tų teisių visuotinis taikymas reiškia, kad nė viena iš šių įstaigų negali elgtis priešingai pagrindinėms teisėms ir Sąjungos teisės acquis.
               
            
               
                  2.
               
               
                  Antrasis pagrindas grindžiamas tuo, kad OLAF yra nesusipažinusi su įprastu GPTECH veikimu ir nesikreipė į i+D srityje besispecializuojančius ekspertus, kurie galėtų padėti suprasti tą veikimą.
               
            
               
                  3.
               
               
                  Trečiasis pagrindas grindžiamas tuo, kad OLAF neatsižvelgė į GPTECH argumentus ir nepateikė priedų, kuriais grindžia savo sprendimą, o tai yra teisės į gerą administravimą (Europos Sąjungos pagrindinių teisių chartijos 41 straipsnis) ir teisės į gynybą (Europos Sąjungos pagrindinių teisių chartijos 47 ir 48 straipsniai) pažeidimas.
               
            
               
                  4.
               
               
                  Ketvirtasis pagrindas grindžiamas tuo, kad išlaidos, kurias ketinama, susigrąžinti pagal aptariamą debeto avizą, atitinka reikalavimus, ir Mokslinių tyrimų septintosios bendrosios programos subsidijų sutarties II.4 straipsnio, II.7 straipsnio 1 dalies, II.14 straipsnio 1 dalies a, b, c ir f punktų ir II.15 straipsnio pažeidimu.
               
            
               
                  5.
               
               
                  Penktasis pagrindas grindžiamas nepagrįstu ECSEL praturtėjimu, nes projektai buvo tinkamai ir laiku įgyvendinti.